Sådan lyder forudsigelsen fra fællestillidsrepræsentant René Sørensen. Han tror på at de 25 strejkende ud af de i alt 180 medarbejdere vil være at finde på arbejde torsdag morgen. - Ledelsen vil ikke forhandle med os før folk går tilbage i arbejde. Jeg tror på, at det kan blive i morgen, siger René Sørensen til TV2/NORD. Tillidsrepræsentanten har dog svært ved at forudsige, om parterne finder en løsning på løn-problematikken.

Opsummering:
Siden torsdag har 25 medarbejdere hos J. Petersens Beslagfabrik nedlagt arbejdet i utilfredshed over lønnen. Godt en uge efter er de stadig ikke tilbage i arbejde, men noget tyder på, at torsdag bliver dagen, hvor medarbejderne er tilbage på arbejde